Съобщение за инвестиционно предложение за „Изграждане на предприятие за преработка на прясно уловена, охладена и замразена риба и производство на рибни продуктиˮ 
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Никола Слатински” ЕООД инвестиционно предложение за „Изграждане на предприятие за преработка на прясно уловена, охладена и замразена риба и производство на рибни продуктиˮ, с местоположение поземлен имот с идентификатор 00895.126.36 по кадастралната карта и кадастралните регистри на с. Айдемир, общ. Силистра попада в обхвата на т. 7 „Предприятия в хранителната промишленост”, буква „б” – „пакетиране и консервиране на растителни и животински продукти” от Приложение № 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 106/2021г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-4203-(3)/16.08.2024 г. 
Копие на писмото е изпратено в Община Силистра и кметство село Айдемир.
